
מדינת ישראל

משרד המשפטים



הממונה על חוק חופש המידע

	ירושלים, ח  תשרי  תשע"ו 

	21 ספטמבר , 2015

	בתשובתך נא ציין:

	תיק מס' ת/ 89


שלום רב, 

הנדון: בקשה לפי חוק חופש המידע, התשנ"ח-1998.
מכתבך מיום 18/05/2015
לאחר בירור בקשתך שבנדון הנני להשיבך כדלקמן:
בקשתך לקבל את נייר העמדה המבוקש בפנייתך נדחה מכח סעיף 9(א)(4) לחוק חופש המידע, התשנ"ח-1998 (להלן: "החוק") שענינו מידע שאין לגלותו ע"פ דין שכן מדובר בתגובת המשרד לטיוטת דו"ח מבקר המדינה שהנו חסוי. 
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 
בכל מקרה עמדת משרד המשפטים נכללה בדו"ח של ועדה בין-משרדית שעסק בנושא "סיוע בבדיקה ובמיצוי זכויות של הטבות נלוות לקצבאות הביטוח הלאומי". להלן העמדה:
"משרד המשפטים מתנגד להעברת נתונים במקרים שהמידע לא יביא בהכרח למתן הנחה באופן אוטומטי. לגישתנו, המוסד לביטוח לאומי מחזיק במידע פרטי בעל רגישות גבוהה. העברתו לרשויות המקומיות מעוררת סיכונים לזליגת המידע ולשימושים שאינם מורשים במידע, ובשל מספרן הרב מאוד של הרשויות והשונות ביניהן, אין אפשרות מעשית לפקח על כך באורח הדוק. מעבר לכך, ברשויות שבהן קיים פילוג בין קבוצות שונות של אוכלוסייה, מידע רגיש שיגיע לרשות אודות חברי הקבוצה שאינה נמצאת בהנהגת הרשות עשוי להיות מנוצל לרעה. לאור מעמדה החוקתי של הזכות לפרטיות ורגישות המידע כאמור, העברת המידע מוצדקת רק לתכלית ראויה ובכפוף למבחני המידתיות. משרד המשפטים סבור כי בעניין שלפנינו, התכלית הראויה עומדת במבחני המידתיות, דהיינו המצדיקה את הפגיעה בפרטיות ואת הסיכונים הכרוכים בהעברת המידע, היא מיצוי הזכויות. בבחינת המידתיות יש לבחון בין היתר, את האפקטיביות של העברת המידע להשגת התכלית ואת יכולתה של הרשות המקומית להגן על המידע. על כן, הפגיעה בפרטיות היא מידתית אם היא אכן תביא למיצוי הזכויות, דהיינו לקבלת ההטבה ללא תנאי."
                                                                                                בכבוד רב ובברכת גמר חתימה טובה,

מיכל טנא, עו"ד

מנהלת היחידה לפניות הציבור

